বিপদের আশঙ্কা! শিলিগুড়ি করিডর ‘চিকেনস নেক’-এ শক্তি বাড়াচ্ছে ভারত

ওয়েবডেস্ক- চিকেনস নেক (Chicken’s Neck) হল শিলিগুড়ি করিডর (Siliguri Corridor) । শিলিগুড়ির চিকেন নেক এলাকায় বাড়তি শক্তি সমাবেশ। আন্তর্জাতিক সীমান্তে তিনটি নয়া সেনা গ্যারিসন (Garrison) মোতায়েন। পুরোমাত্রার সেনা গ্যারিসন ধুবড়ি-র কাছে বামুনি, কিষাণগঞ্জ ও চোপরা-তে। ২২ কিমি লম্বা শিলিগুড়ি করিডোর ভারতের মূল ভূখণ্ডের সঙ্গে উত্তর-পূর্বাঞ্চলের যোগসূত্র।

শিলিগুড়ি ‘চিকেন নেক’ (শিলিগুড়ি করিডোর) এলাকায় যা উত্তর-পূর্ব ভারতের সঙ্গে মূল ভূখণ্ডের সংযোগকারী একটি গুরুত্বপূর্ণ সংবেদশীল অঞ্চল। এই শক্তি সমাবেশের মধ্যে রয়েছে সামরিক মহড়া, নতুন সেনাঘাঁটি স্থাপন ও ক্ষেপনাস্ত্র ব্যবস্থা মোতায়েন করা। ভারত এই করিডরকে সুরক্ষিত রাখতে ও ভারত বিরোধী কার্যকলাপ রুখতে কিষাণগঞ্জ ও ধুবুরির কাছে বামুনি সহ কয়েকটি নতুন সেনাঘাঁটি স্থাপন করা হয়েছে।

হঠাৎ কেন তৎপর ভারতীয় সেনা?

ভারতের চিরশত্রু দেশ পাকিস্তানের (Pakistan) সম্পর্কে প্রতিরক্ষা মন্ত্রক ওয়াকিবহাল। গোপনে লুকিয়ে হামলা করার স্বভাব আমরা দেখতে পেয়েছে গত বছরের ২২ এপ্রিল। কাশ্মীরে ২৬ জনের মৃত্যু সাক্ষী থেকেছে। তারপরেই ভারতের তরফে অপারেশন সিঁদুর। এদিকে বাংলাদেশও (Bangladesh) ভারতের বিরুদ্ধে ঘোঁট পাকাচ্ছে। হাসিনার সরকারের পতনের পর থেকেই বাংলাদেশের মসনদে অন্তর্বর্তী সরকারের উপদেষ্টা মুহাম্মদ ইউনুস। তার শাসনামল থেকেই ভারতের সঙ্গে বাংলাদেশের সম্পর্ক তলানিতে ঠেকেছে। আবার এর মধ্যেই ইসলামাদের সঙ্গে সখ্যতা গড়ে তুলছে পাকিস্তান। ফলে ভূরাজনৈতিক সমীকরণে বড় একটা বদল ঘটছে। বিশেষ করে শিলিগুড়ি করিডর যাকে চিকেনস নেক বলে, ওই রাস্তা ব্যবহার ভারত বিরোধী কার্যকলাপ চালাচ্ছে পাকিস্তান-বাংলাদেশ। তাই আগেভাগেই সতর্ক হচ্ছে ভারত। এই পরিস্থিতিতে তিন জায়গয় স্থায়ী সেনা ব্যারাক ও সেনা ছাউনি বসাচ্ছে ভারত।

আরও পড়ুন- তেজসের জন্য ১১৩টি ইঞ্জিন কিনছে ভারত!

ভারতের কাছে বাংলাদেশের গতিবিধি সন্দেহজনক, পাশাপাশি চীনের (China) উপরেও নজর রেখেছে ভারত।

ভারতীয় সেনার স্পষ্ট বার্তা, এই অঞ্চলটি দেশের অন্যতম প্রতিরক্ষা রেখা। আধুনিক প্রযুক্তি ও অত্যাধুনিক রণসাজে সজ্জিত এই সীমান্ত এলাকায় পাহারায় রয়েছে ত্রিশক্তি কোর, রাফাল যুদ্ধ বিমান, ও ব্রহ্মস মিসাইলের মতো আধুনিক সামরিক ব্যবস্থা। সংবেদনশীল এই করিডর ভারতের সুরক্ষিত সীমান্ত অঞ্চলের মধ্যে অন্যতম। শিলিগুড়ি করিডর হল ভারতের শক্তিশালী যোগসূত্র। পশ্চিমবঙ্গ, সিকিম ও উত্তর-পূর্ব ভারতে যত বাহিনী রয়েছে, সবাইকে একসঙ্গে চিকেন নেক -এ মোতায়েন করা হয়েছে বলে জানিয়েছেন সেনা প্রধান।

দেখুন আরও খবর-